பொழிப்புரை கண்ணிமைப் பொழுதும், கைந்நொடிப் பொழுதும் மாத்திரைக்கு அளவாகும். இமை, நொடி என்பன முதனிலைத் தொழிலாகுபெயர்கள். அளவு - கால அளவு. கண்ணிமைத்தல், கைந்நொடித்தலிலும் இயல்பாய் விரைந்து நிகழ்தலின் முற்கூறினார். மேலே, ‘உன்னல்காலே’ எனச் சூத்திரித்தலின், பின்னது செய்கையின்பாற்பட்டு, அத்துணைச் சிறப்பன்று என்பது தோன்றப் பின்வைத்தார் என்க. 116. வரைமித மளவு மட்டுமாத் திரைப்பெயர். (36) () வரை மிதம் அளவு மட்டு மாத்திரைப் பெயர். பவாநந்தர் உரை பதவுரை வரை = வரையென்பதும்,  மிதம் = மிதம் என்பதும்,  அளவு = அளவு என்பதும்,  மட்டு = மட்டு என்பதும்,